ŠTATÚT

**Ceny Združenia pre urbanizmus a územné plánovanie na Slovensku**

**"CENA ZUUPS"**(novelizovaný dňa 5.4.2023)

Prezídium Spolku architektov Slovenska (ďalej len prezídium) sa podľa čl. 7 ods. 1 a 2 Stanov Spolku architektov Slovenska na návrh Združenia pre urbanizmus a územné plánovanie na Slovensku (ďalej len ZUUPS) uznieslo na tomto štatúte:

**Článok 1**

**Všeobecné ustanovenia**

1. Cenu Združenia pre urbanizmus a územné plánovanie na Slovensku (ďalej len Cena ZUUPS) udeľuje ZUUPS autorovi alebo autorskému kolektívu za urbanistické, krajinárske alebo územnoplánovacie diela, ktoré významnou mierou prispievajú k usmerňovaniu, riadeniu, tvorbe urbánneho a krajinného prostredia na Slovensku a k rozvoju urbanizmu a územného plánovania ako profesionálnej tvorivej činnosti (napr. návrh koncepcie rozvoja, vízie, urbanistickej štúdie, krajinnej a krajinno-architektonickej štúdie, dopravno-urbanistickej štúdie apod. ).
2. Pri prezentácii, v tlačovom styku a pod. môže byť používaná i skratka "Cena ZUUPS".

**Článok 2**

(1) Cenu vyhlasuje Rada ZUUPS raz za dva roky, spravidla **k 1.6. daného roka**.

(2) Návrhy na Cenu ZUUPS predkladajú autori so sídlom na Slovensku. Na Cenu ZUUPS je možné nominovať návrh, ktorý bol vypracovaný v priebehu uplynulých troch kalendárnych rokov do vyhlásenia aktuálneho ročníka. Každý návrh je možné prihlásiť do Ceny ZUUPS len raz.

1. Autori návrhov predložia:

a) riadne vyplnenú a podpísanú prihlášku,

b) obrazovú dokumentáciu adjustovanú na paneli 70x100 cm a ďalšie materiály podľa pokynov v prihláške.

c) dokumentáciu zaslanú i na CD nosiči: jednak celý poster spolu, jednak jednotlivé časti - obrázky, texty samostatne z dôvodu prípadnej tlače v printových médiách SAS

1. Autori doručia materiály podľa bodu 3 tohto článku Kancelárii SAS do 30. septembra v súťažnom roku, v ktorom bola Cena ZUUPS vyhlásená, spolu s účastníckym poplatkom vo výške 50,- eur za súťažný návrh. Poplatok uhrádza autor podľa pokynov v prihláške. Termín odovzdania môže byť na základe rozhodnutia Rady ZUUPS výnimočne posunutý i na neskorší termín, pričom schválený termín musí byť uvedený v prihláške do súťaže.

**Článok 3**

1. Navrhnuté diela posudzuje a o udelení Ceny rozhoduje sedemčlenná porota zložená z domácich a zahraničných urbanistov a územných plánovačov (územným plánovačom sa rozumejú profesie, ktoré sa na plánovaní, riadení a rozhodovaní o rozvoji územia podieľajú). Zloženie poroty a vyhlásenie súťaže bude publikované v spolkovej tlači a zverejnené na webovom portáli ZUUPS a SAS.
2. Za člena poroty nemožno vymenovať:
3. viac ako troch členov poroty predchádzajúceho ročníka Ceny ZUUPS,
4. zamestnanca Kancelárie SAS,
5. sekretára poroty.
6. Členstvo v porote zaniká:
7. zistením prekážky členstva podľa bodu 2 čl. 3,
8. vzdaním sa,
9. členovi, ktorý svoj návrh nominuje do Ceny ZUUPS.

(4) Porota súťaže: porota je zostavená zo zástupcov rôznych odborných organizácií. V roku 2023 to budú zástupcovia Úradu pre územné plánovanie a výstavbu, Asociácie pro urbanizmus a územní plánovaní (AUUP), Slovenskej komory architektov (SKA) a Českej komory architektov (ČKA), tiež zástupca Slovenskej technickej univerzity (STU), zástupca Združenia architektov K8 a zástupca vyhlasovateľa súťaže Združenia pre urbanizmus a územné plánovanie na Slovensku (ZUUPS).

**Článok 4**

(1) Sekretár poroty predbežne overí, či sú doručené návrhy v súlade s podmienkami Štatútu Ceny ZUUPS. Stane sa tak do dvoch týždňov od uzatvorenia prihlášok do súťaže (do polovice októbra).

(2) O výsledku predbežného overenia návrhov vyhotoví sekretár poroty protokol o overení s odporúčaniami pre porotu.

(3) Sekretár poroty, v spolupráci s Kanceláriou SAS pripraví zasadnutie poroty. Na zasadnutie poroty predloží sekretár všetky návrhy s vyhotoveným protokolom. Sekretár poroty podá správu o splnení podmienok návrhov a môže podať návrh na vylúčenie niektorého návrhu s zdôvodnením.

**Článok 5**

* 1. Porota si spomedzi svojich členov zvolí predsedu poroty v úvode rokovania. Predseda poroty riadi prácu poroty.
  2. Návrhy, ktoré nesplnili podmienky tohto Štatútu, porota vyradí z ďalšieho posudzovania.
  3. Pri hodnotení návrhov budú uplatňované nasledovné kritériá:

1. začlenenie návrhu do širších vzťahov a väzieb – kvalita urbanistického a krajinárskeho riešenia návrhu, začlenenie riešeného územia do širších územných súvislostí, ako aj do širšieho krajinného a urbánneho prostredia,
2. identita – zohľadnenie kultúrno-historických aspektov, zachovaných urbanistických a krajinárskych hodnôt, charakteristických prvkov a génia loci pri riešení návrhu,
3. originalita – jedinečnosť, nekonvenčnosť, bezpečnosť, inkluzívnosť, udržateľnosť, tvorivosť, originalita navrhnutého riešeniam a aktuálnosť výrazových prostriedkov pri návrhu formovania priestorov a hmôt
4. metodika – kvalita použitej metodiky riešenia návrhu s primeranou mierou reštrikcie (jej komplexnosť, flexibilita, transparentnosť a jednoznačnosť so schopnosťou udržať rozvoj v medziach neohrozujúcich stabilitu územia),
5. realizovateľnosť – vplyv navrhnutého riešenia na zvýšenie kvality života, zachovanie životného prostredia, podporu hodnôt v území, reálnosť a udržateľnosť navrhnutého riešenia, inšpiratívnosť – miera, v akej môže navrhnuté riešenie slúžiť ako dobrý príklad pre realizačnú prax.
   1. Porota posudzuje návrhy z pravidla v dvoch kolách. V prvom kole z posudzovaných návrhov vyberie návrhy nominované na Cenu ZUUPS. V druhom kole porota z nominovaných návrhov rozhodne o laureátovi a o udelení Ceny ZUUPS. Rozhodnutie poroty bude ukončené najneskôr do konca novembra, a to i v prípade, že porota bude rozhodovať o víťazovi v reálnom území.
   2. Sekretár poroty vyhotoví zápis o priebehu posudzovania návrhov a o výsledkoch Ceny ZUUPS. Obálka s výsledkami Ceny ZUUPS bude otvorená až pri vyhlasovaní výsledkov Ceny ZUUPS.
   3. Porota má právo Cenu ZUUPS i neudeliť.
   4. Všetky posudzované návrhy možno zverejniť a vystaviť pred slávnostným vyhlásením Ceny ZUUPS, avšak bez uvedenia výsledkov.
   5. Členovia poroty i sekretár poroty sú povinní zachovávať o priebehu posudzovania návrhov a o výsledku mlčanlivosť až do slávnostného vyhlásenia Ceny Radou ZUUPS.
   6. Porota o nominovaných dielach a laureátovi rozhodne do konca októbra a o laureátovi rozhodne do polovice novembra.

**Článok 6**

* 1. Cena ZUUPS sa odovzdáva na Valnom zhromaždení ZUUPS, prípadne na inej akcii organizovanou ZUUPS. Odovzdávanie Ceny ZUUPS sa uskutoční v kalendárnom roku, kedy bola Cena ZUUPS vyhlásená, najneskôr však na vernisáži výstavy, kde budú všetky súťažné práce uverejnené.
  2. Cenu spravidla odovzdáva prezident SAS s predsedom ZUUPS, prípadne iná osobnosť kultúrneho a verejného života, o ktorej **rozhodne Rada ZUUPS (**napr. vybraný renomovaný architekt či zástupca odbornej organizácie apod.**)**.
  3. Dokladom udelenia Ceny ZUUPS je diplom a oprávnenie používať titul „Laureát Ceny Združenia pre urbanizmus a územné plánovanie na Slovensku“ a právo autora označiť dielo týmto ocenením.
  4. Ak Cenu ZUUPS získa kolektív autorov, každému z tohto kolektívu bude udelený diplom.
  5. Dokladom nominácie návrhu na Cenu ZUUPS je dekrét o nominácii. Ak nomináciu získa návrh autorského kolektívu, dekrét získa každý člen autorského kolektívu.

**Článok 7**

1. Dohľad nad organizačným priebehom posudzovania návrhov Ceny ZUUPS má Rada ZUUPS, ktorej úlohami sú najmä:
   * 1. vyhlasovať jednotlivé ročníky Ceny ZUUPS a podrobnosti účasti v nich,
     2. vymenúvať, dopĺňať a odvolávať členov poroty a sekretára poroty,
     3. rozhodovať o prípadných námietkach autorov,
     4. určovať spoločenskú akciu či významnú príležitosť, na ktorej sa odovzdá Cena ZUUPS.
2. Organizáciu a administratívu spojenú s Cenou ZUUPS, jej udeľovaním a vystavovaním návrhov zabezpečuje sekretár poroty v spolupráci s Kanceláriou SAS. Kancelária SAS zabezpečí publicitu Ceny ZUUPS, nominovaných a ocenených návrhov v spolkových periodikách.
3. Ocenený, prípadne nominovaný návrh má právo zúčastniť sa celoeurópskej súťaže ECTP – CEU. Túto účasť zabezpečí Kancelária SAS v spolupráci s Radou ZUUPS.
4. Návrhy, ktoré neboli ocenené alebo nominované na Cenu ZUUPS, si autori vyzdvihnú v Kancelárii SAS po skončení výstavy Ceny ZUUPS. Ocenené a na Cenu ZUUPS nominované návrhy zostávajú v Kancelárii SAS k dispozícii pre ďalšie výstavy SAS. Dokumentácia (okrem panelu) ocenených a nominovaných návrhov (okrem panelu), sa stáva spolu s písomnosťami z posudzovania návrhov súčasťou registratúry SAS.

**Článok 8**

Tento štatút Ceny Združenia pre urbanizmus a územné plánovanie na Slovensku nadobúda účinnosť dňom 01.06.2023.

..................................... ...................................................

prezident SAS Ing. arch. Martin Baloga

Ing.arch. Tibor Teplan predseda ZUUPS